Source: http://docplayer.fi/1366764-Kustannussopimuksen-abc.html
Timestamp: 2016-10-28 07:12:01+00:00
Document Index: 10433176

Matched Legal Cases: ['kko ', 'kko ', 'kko ', 'kko ', 'kko ', 'kko ']

⭐Kustannussopimuksen ABC
Kustannussopimuksen ABC
Download "Kustannussopimuksen ABC"
1 Kustannussopimuksen ABC Kustannussopimuksen solmiminen Kustannussopimuksia solmitaan erilaisista teoksista ja erilaisissa tilanteissa: tekijä voi itse tarjota käsikirjoitustaan kustantajalle tai kustantaja on saattanut pyytää häntä kirjoittamaan teoksen tietystä aiheesta. Tekijän neuvotteluasema vaihtelee tapauskohtaisesti. Kustannussopimuksen solmimisen tulisi kuitenkin aina olla aito neuvottelutilanne. Tekijän kannattaa luonnollisesti pyrkiä omalta osaltaan parhaaseen mahdolliseen tulokseen, koska kustannussopimuksella määritetään ne ehdot, joiden nojalla hän saa korvausta teoksen valmistumiseksi tekemästään työstä. Mallikustannussopimuksessa on esitetty tiettyjä suosituksia, esimerkiksi tekijänpalkkioprosentista, jotka kannattaa pitää mielessä kustannussopimusneuvotteluissa. Kustannussopimuksen solmiminen ja sisältö ovat tahdonvaltaisia asioita eli jokainen voi itse päättää, tekeekö hän sopimuksen, kenen kanssa ja millaisin ehdoin hän sen tekee. Kustannussopimukselle ei ole asetettu mitään määrämuotoa, suullinen sopimus on yhtä sitova kuin kirjallinenkin. Kustannussopimus voi siis syntyä esimerkiksi kustantajan kanssa käydyn keskustelun ja sähköpostikirjeenvaihdon perusteella. Kirjallisen sopimuksen tekeminen on kuitenkin erittäin suositeltavaa, sillä suullisiin sopimuksiin liittyy helposti näyttö- ja tulkintaongelmia. Sopimusoikeudellisesti sopimus katsotaan syntyneeksi, kun tehtyyn tarjoukseen on annettu hyväksyvä vastaus. Näyttövelvollisuus sopimuksesta ja sen sisällöstä on aina osapuolella, joka väittää sopimuksen syntyneen. Sopimus ja siihen mahdollisesti liittyvät yleiset sopimusehdot kannattaa aina lukea huolella ennen sopimuksen allekirjoittamista. Mikäli jokin kohta sopimuksessa tai yleisissä sopimusehdoissa on tekijälle epäselvä, hänen kannattaa kysyä kustantajalta, mitä tämä kohta tarkoittaa. Kustantajan tulisi selventää tekijälle sopimusehtojen sisältö ja niiden merkitys käytännössä. Luovutettavat oikeudet Tekijänoikeus syntyy aina teoksen luoneelle luonnolliselle henkilölle. Hän voi luovuttaa luomaansa teokseen liittyviä taloudellisia hyödyntämisoikeuksia haluamassaan laajuudessa haluamalleen taholle. Tekniikan kehittyessä teosten taloudelliset hyödyntämistavat moninaistuvat koko ajan. Perinteisesti kustannussopimuksella luovutetaan kustantajalle yksinoikeus julkaista ja levittää teosta painettuna kirjana suomen kielellä ja kaikki muut taloudelliset hyödyntämisoikeudet jäävät tekijälle. Tekijän kannattaa aina varmistua siitä, mitä oikeuksia hän on luovuttamassa ja pyytää tarvittaessa kustantajaa selventämään, mitä tämä tarkoittaa esimerkiksi sähköisellä julkaisumuodolla. Sopimusta on aina tulkittava suppeasti eli tekijän2 ei katsota luovuttavan mitään muita oikeuksia kuin vain ne, mistä on nimenomaisesti sovittu kustantajan kanssa. Eri julkaisumuodoista ei ole välttämätöntä solmia erillisiä kustannussopimuksia, mutta julkaisumuotoihin liittyvät erityispiirteet tulisi ottaa huomioon kustannussopimuksessa. Esimerkiksi oikeuksien palautumiseen ja tekijänpalkkioon liittyvät sopimusehdot kannattaa muotoilla eri tavoin eri julkaisumuotojen osalta (ks. tarkemmin kyseiset kohdat mallisopimuksesta ja sen selitysosioista). Tietyissä tilanteissa voi olla perusteltua luovuttaa kustantajalle ainoastaan nk. optio-oikeus neuvotella teoksen julkaisemisesta muita kuin kustannussopimuksessa määriteltyä julkaisutapaa käyttäen. Tällöin kustantajalla ei ole automaattisesti oikeutta julkaista teosta toisessa muodossa, mutta tekijä on velvollinen tarjoamaan teoksen julkaisuoikeuksia ensin kyseiselle kustantajalle. Optio-oikeus on perusteltua antaa painetun kirjan kustantajalle vain sellaisista julkaisumuodoista, joiden osalta kustantaja harjoittaa kaupallista liiketoimintaa, ja keskinäisen sopimuksen syntymistä voidaan näin pitää todennäköisenä. Kustannussopimuksilla ei tule sopia sopimuslisenssisäädösten perusteella tekijälle kuuluvien oikeuksien luovuttamisesta kustantajalle. Painettu kirja Kustannussopimuksessa luovutetaan kustantajalle perinteisesti vain oikeus julkaista ja levittää yleisölle kustannussopimuksessa mainittu teos painettuna kirjana suomen kielellä. Mikäli muusta ei ole sovittu, kustannussopimuksen katsotaan koskevan vain tätä julkaisumuotoa. Sähköinen julkaisu Sähköisellä julkaisulla voidaan tarkoittaa lähes mitä tahansa muussa kuin painetussa muodossa olevaa julkaisua. Sähköinen julkaisu voi siis olla esimerkiksi verkosta ladattava pdf-tiedosto, lukulaitteella luettava e-kirja tai sähköinen oppimisalusta. Sähköinen julkaisu voi sisältää tekstiä, kuvia, liikkuvaa kuvaa, ääntä ja interaktiivisia elementtejä. Toisinaan äänikirjat luetaan osaksi sähköisiä julkaisuja. Koska sähköinen julkaisu voi tarkoittaa hyvin monenlaisia eri asioita, tekijän kannattaa pyytää ennen sähköisen julkaisun kustannusoikeuden luovuttamista kustantajaa tarkentamaan kirjallisesti, mitä tämä sähköisellä julkaisulla kyseisessä kustannussopimuksessa tarkoittaa. Tarvepainatus (Print on Demand, POD) Kustantajat saattavat haluta ottaa loppuunmyydyistä teoksista digitaalisesti uusia kappaleita. Tarvepainatuksena tehdyllä ns. POD -kirjalla tarkoitetaan digitaalisesti tilauksen mukaan painettua kirjaa, jota painetaan joko yksi kerrallaan tai pieninä määrinä. Tämä ei sisälly ns. normaalin painetun kirjan määritelmään, ja oikeudesta ottaa POD-kirja tuleekin sopia aina erikseen.3 Äänikirja Äänikirjalla tarkoitetaan teoksen kuunneltavaksi tarkoitettua kappaletta, jossa teos esitetään luettuna. Äänikirja voi olla valmistettu millä tahansa tekniikalla. Se voi olla niin tallenne kuin digitaalinenkin versio eli esimerkiksi CD-ROM/DVD-ROM -levy tai MP3-tiedosto tai muussa muodossa verkon välityksellä tai muutoin yleisölle digitaalisessa muodossa välitettävä versio. Toisinaan kustantajat sisällyttävät äänikirjat osaksi sähköisten julkaisujen kategoriaa, joten tekijän kannattaa selvittää ennen kustannussopimuksen allekirjoittamista, onko sopimuksessa tarkoitus sopia myös äänikirjoista. Käsikirjoituksen luovuttaminen Kustannussopimuksissa sovitaan tavallisesti siitä ajankohdasta, johon mennessä tekijän tulee toimittaa teoksen valmis käsikirjoitus kustantajalle. Tekijän on hyvä kertoa kustantajalle käsikirjoituksen eri vaiheista ja ilmoittaa myös hyvissä ajoin, mikäli hän epäilee käsikirjoituksen viivästyvän suunnitellusta aikataulusta. Kustantajat suhtautuvat tavallisesti ymmärtäväisesti käsikirjoituksen toimittamisessa tapahtuneisiin pieniin viiveisiin, mutta tekijän kannattaa pyrkiä siihen, että käsikirjoitus valmistuu sovitun aikataulun mukaisesti. Tekijän tulee huomioida, että kustantajalla on oikeus purkaa kustannussopimus, mikäli tekijä ei ole toimittanut käsikirjoitusta sovitussa ajassa. Käsikirjoituksen luovuttamisen yhteydessä tulee toisinaan pohdittavaksi se, mitä voidaan pitää valmiina käsikirjoituksena. Kustannustoimittaja ja tekijä muokkaavat lähes poikkeuksetta yhteistyössä tekijän kustantajalle luovuttamaa käsikirjoitusta ennen teoksen painamista. Tarvetta hyvän toimitustavan mukaiselle oikoluku- ja toimitustyölle ei voida pitää osoituksena siitä, ettei tekijä olisi toimittanut kustantajalle valmista käsikirjoitusta. Mikäli tekijä on luovuttanut kustantajalle laajuudeltaan ja aihepiiriltään sopimuksen mukaisen tekstin sovittuun ajankohtaan mennessä, hänen voidaan lähtökohtaisesti katsoa täyttäneen käsikirjoituksen luovuttamiseen liittyvän velvollisuutensa. Sitä, milloin käsikirjoitusta voidaan pitää valmiina, arvioidaan kuitenkin jokaisessa tapauksessa erikseen. Kuvasuunnitelma Kustannussopimuksessa saatetaan sopia, että tekijä toimittaa käsikirjoituksen mukana ehdotuksen kuvasuunnitelmaksi. Usein tekijä haluaa itse menetellä näin, koska hänelle on muodostunut kirjoitusvaiheessa käsitys siitä, mitä kuvia teokseen olisi luontevaa sijoittaa. Kuvasuunnitelmalla tarkoitetaan kuitenkin vain alustavaa suunnitelmaa teokseen mahdollisesti tulevasta kuvituksesta, eikä sen tekemisen tule olla erityisen runsastöinen. Kuvamateriaali voi sisältää niin valokuvia, piirroskuvia kuin erilaisia graafisia elementtejäkin. Nämä voivat olla joko tekijän omia, hänen kolmannelta osapuolelta hankkimiaan tai kustantajan omasta toimituksestaan tai kolmannelta osapuolelta hankkimia.4 Kustantajan vastuulla on huolehtia teoksen kuvituksesta sekä siitä aiheutuvista kustannuksista. Tekijälle tulee suorittaa erillinen palkkio, mikäli hänen edellytetään toimittavan teokseen valmista kuva-aineistoa. Mikäli tekijä toimittaa valmista kuva-aineistoa, hän on vastuussa siitä, että hänellä on kuvien käyttöön tarvittavat luvat ja suostumukset kuvien kohteilta sekä kuvien omistajilta ja oikeudenhaltijoilta. Tekijänoikeuslain mukaiset oikeudet Tekijän on huolehdittava siitä, että hänellä on tekijänoikeus luovuttamaansa materiaaliin. Mikäli tekijän luovuttama aineisto sisältää kolmannen osapuolen tuottamaa aineistoa, tekijän on huolehdittava siitä, että hänellä on oikeus käyttää kyseistä materiaalia sekä siitä, että hän merkitsee tällaiset aineistot asianmukaisesti ja ilmoittaa tekijän tiedot tekijänoikeuslain ja hyvän tavan mukaisesti. Aineisto ei saa myöskään loukata kolmannen osapuolen ns. lähioikeuksia. Lähioikeuksilla tarkoitetaan tekijänoikeuslain 5 luvun mukaisia oikeuksia, kuten esimerkiksi esittävän taiteilijan, ääni- tai kuvatallenteen tuottajan sekä luettelon ja tietokannan valmistajan oikeuksia. Kunnia Teoksen sisältö ei saa loukata kenenkään kunniaa. Mikäli tekijän aineiston katsotaan loukkaavan kolmannen osapuolen kunniaa, tekijä saattaa joutua rikosoikeudelliseen vastuuseen. Kunniaa loukkaavana pidetään kolmannesta osapuolesta esitettyä valheellista tietoa tai vihjausta, joka on omiaan aiheuttamaan loukatulle vahinkoa tai kärsimystä tai häneen kohdistuvaa halveksuntaa tai joka muuten halventaa toista. Kunniaa loukkaavana pidetään myös kuolleesta henkilöstä esitettyä valheellista tietoa tai vihjausta, joka on omiaan aiheuttamaan kärsimystä henkilölle, jolle vainaja oli erityisen läheinen. Kunnianloukkaussäännöksellä ei ole tarkoitus rajoittaa oikeutta julkaista tietoja tai arvostelua, joka kohdistuu menettelyyn politiikassa, julkisessa tehtävässä, elinkeinoelämässä, tieteessä, taiteessa tai muussa näihin rinnastettavassa toiminnassa. Kunnianloukkaussääntöjen tarkoituksena ei myöskään ole sananvapauden tarpeeton rajoittaminen vaan totuudenvastaisten tietojen julkisen levittämisen estäminen. Kunnianloukkauksen täyttymistä arvioitaessa ydinkysymyksenä on yleensä se, onko väite tai vihjaus ollut totta vai onko se perätön. Lähtökohtaisesti oikean tiedon esittäminen ei ole kunnianloukkaus. Kirjallisessa teoksessa olevaa mahdollista kunnianloukkausta arvioitaessa otetaan huomioon muun muassa kirjoituksessa käytetty tyylilaji ja siinä esitettyjen valheellisten tietojen tai vihjausten laatu ja sisältö sekä se, miten laaja henkilöpiiri tosiasiassa on henkilön tunnistanut tai voinut tunnistaa kirjoituksessa esitettyjen tietojen perusteella. Yksityisyys Teoksen sisältö ei saa loukata kenenkään yksityisyyttä. Mikäli teoksessa esitetään kolmansien osapuolien yksityiselämään liittyviä tietoja, tekijän on huolehdittava siitä, että hänellä on teoksessa esiintyvien5 henkilöiden suostumus näiden tietojen esittämiseen. Mikäli tekijän aineiston katsotaan loukkaavan kolmannen osapuolen yksityisyyttä, tekijä saattaa joutua rikosoikeudelliseen vastuuseen. Yksityisyyttä loukkaavina pidetään toisen yksityiselämään liittyviä tietoja, vihjauksia tai kuvia, jotka ovat omiaan aiheuttamaan loukatulle vahinkoa tai kärsimystä tai häneen kohdistuvaa halveksuntaa. Tällaisia voivat olla esimerkiksi perhe-elämästä ja vapaa-ajan käyttäytymisestä sekä yksityisestä ja luottamuksellisesta viestinnästä esitetyt tiedot, vihjaukset ja kuvat. Liikesalaisuus Teoksen sisältö ei saa loukata kenenkään liikesalaisuutta. Liikesalaisuudelle ei ole mitään yksiselitteistä määritelmää, sillä sen sisältö vaihtelee tapauskohtaisesti. Liikesalaisuus on usein taloudellista tietoa (esim. katekäytäntö) tai teknistä tietoa (esim. koneen rakenne). Se on tietoa, jolla on taloudellista arvoa tai käyttöarvoa ja jonka salassapidolla on yrityksen liiketoiminnalle merkitystä. Jonkin tiedon luokittelu liikesalaisuudeksi edellyttää yleensä sitä, että tieto on nimenomaisesti liikesalaisuudeksi nimetty tai että se voidaan muutoin liikesalaisuudeksi ymmärtää. Mikäli tekijän aineiston katsotaan rikkovan liikesalaisuutta, tekijä saattaa joutua rikosoikeudelliseen vastuuseen. Teoksen julkaiseminen Kustannussopimuksessa on perusteltua sopia ajankohdasta, johon mennessä kustantajan tulee julkaista käsikirjoitus. Kohtuullinen aika käsikirjoituksen julkaisemiseen voi olla esimerkiksi kuudesta kuukaudesta vuoteen. Tiettyjen teostyyppien osalta saattaa olla tarpeellista sopia lyhyemmästäkin ajasta, jos teos esimerkiksi vanhenee sisällöllisesti kovin nopeasti tai sen halutaan ilmestyvän tiettynä vuodenaikana. Mikäli julkaisuajasta ei sovita sopimuksessa, sovellettavaksi tulee tekijänoikeuslain 34, jossa julkaisuaika on säädetty suhteellisen pitkäksi: kirjallisten teosten osalta se on kaksi vuotta. Jos julkaisuun varattu aika kuluu umpeen, eikä kustantaja ole julkaissut teosta, tekijä voi purkaa kustannussopimuksen ilmoittamalla tästä kustantajalle kirjallisesti. Hänellä on oikeus pitää saamansa palkkio. Tämän jälkeen tekijä on vapaa sopimaan jonkun muun tahon kanssa teoksen julkaisemisesta tai hyödyntämään teostaan muulla tavoin. Painosmäärä Kustantaja päättää teoksen painoksen suuruudesta. Painoksella tarkoitetaan sitä määrää, jonka kustantaja yhdellä kertaa valmistuttaa. Kustannussopimusta solmittaessa painoksen suuruus ei välttämättä vielä ole tiedossa. Tekijä voi kuitenkin pyytää kustantajaa esittämään jonkinlaisen arvion painoksen suuruudesta, vaikka sitä koskevaa sopimusehtoa ei kustannussopimukseen kirjattaisikaan. Tekijänoikeuslain mukainen suurin sallittu painosmäärä on 2000 kappaletta, mikäli painosmäärästä ei ole sovittu toisin.6 Uusintapainos Tavallisesti kustannussopimuksissa sovitaan, että kustantajalla on oikeus ottaa teoksesta uusintapainoksia. Mikäli sopimuksessa ei ole nimenomaisesti annettu kustantajalle oikeutta uusintapainoksen ottamiseen, kustantajan oikeus rajoittuu tekijänoikeuslain 32 :n mukaisesti vain yhteen painokseen. Tällöin kustannussopimuksen voimassaolo päättyy, kun teoksen painos on myyty loppuun, ja tekijä voi vapaasti sopia muiden tahojen kanssa teoksen julkaisemisesta. Jos kustantaja ei oma-aloitteisesti ota uusintapainosta, vaikka teoksen painos on myyty loppuun, tekijä voi pyytää uusintapainoksen ottamista kustantajalta. Pyyntö kannattaa esittää kirjallisesti. Kustannussopimuksessa on perusteltua sopia kohtuullisesta ajasta, jonka kuluessa kustantajan tulee ottaa uusintapainos tai sopimus purkautuu ja teoksen julkaisuoikeudet palautuvat takaisin tekijälle. Uusintapainoksen ottamiselle varattavana kohtuullisena aikana voidaan pitää enintään 9 kuukautta. Mikäli sopimuksessa ei ole sovittu kohtuullista aikaa uusintapainoksen ottamiselle, sovellettavaksi tulee tekijänoikeuslain 34 :n säännös, jonka mukaan uusintapainos tulee ottaa vuoden kuluessa kirjallisen pyynnön esittämisestä. Selvitys valmistettujen kappaleiden määrästä Kustantajan tulee toimittaa tekijälle kirjapainon tai teoksen muun monistajan todistus tai muu vastaava selvitys valmistettujen kappaleiden määrästä. Painoksen suuruudesta on perusteltua sopia kustannussopimuksessa, mikäli sitä solmittaessa on tiedossa teoksen ensipainoksen suuruus. Tekijän tulisi ainakin saada kustantajalta alustava arvio ensipainoksen suuruudesta. Tekijän kannalta on olennaista tietää, miten monta kappaletta teosta on lopulta painettu. Silloin tekijä voi seurata, että tekijänpalkkio tilitetään hänelle jokaisesta myydystä teoskappaleesta. Kustantaja on jo suoraan tekijänoikeuslain 35 :n nojalla velvollinen toimittamaan tekijälle kirjapainon tai teoksen muun monistajan todistuksen valmistettujen kappaleiden määrästä. Selvyyden vuoksi maininta painotodistuksen tai muun painoksen määrästä kertovan selvityksen toimittamisesta kannattaa kirjata kustannussopimukseen. Tekijänpalkkio Tekijän kannalta kustannussopimuksen tärkeimpiä kohtia on pykälä, jossa käsitellään tekijänpalkkioprosentin määräytymistä. Tekijänpalkkio lasketaan kustantajan saamasta arvonlisäverottomasta myyntihinnasta. Kustantajan saamalla arvonlisäverottomalla myyntitulolla tarkoitetaan kustantajan kirjakaupalta tai muulta jakelukanavalta saamaa arvonlisäverotonta (alv. 9 %) hintaa. Yhdistyksemme suosituksen mukaan painettujen kirjojen kohtuullisena tekijänpalkkiona voidaan pitää %. Sähköisten julkaisujen osalta kohtuullisena tekijänpalkkiona voidaan pitää vähintään samaa, mutta myös korkeampi tekijänpalkkio on perusteltua. Sähköisen julkaisun tekemisestä kustantajalle aiheutuvat7 kustannukset voivat olla huomattavasti pienemmät kuin painetun kirjan, sillä erilaisia paino-, varastointi- tai logistiikkakuluja ei ole. Tarvepainatuksena tehdyn teoksen kohtuullisena tekijänpalkkiona voidaan pitää samaa kuin tavallisen painetun kirjan. Äänikirjan kohtuullisena tekijänpalkkiona voidaan pitää vähintään 15 %. Tekijän mahdollisesti saamia apurahoja ei tule pitää tekijänpalkkiona eikä niitä siten tule myöskään vähentää myynnin mukaan maksettavasta tekijänpalkkiosta tai tekijänpalkkion ennakosta. Tekijänpalkkiosta ei tule tehdä vähennyksiä ennen palkkion suorittamista, ja palkkio tulee suorittaa jokaiselta myydyltä teoskappaleelta. Kustannussopimuksessa voidaan sopia siitä, että tekijänpalkkion ennakko vähennetään myynnin mukaisesta tekijänpalkkiosta, mutta mikäli näin ei ole tehty, tekijän saamaa ennakkoa ei tule vähentää toteutuneen myynnin mukaisesta tekijänpalkkiosta. Kustannussopimuksessa voidaan myös sopia, että esimerkiksi alle 30 euron tilitykset siirtyvät maksettavaksi seuraavan vuoden tilityksen yhteydessä. Progressiivisesti nouseva tekijänpalkkio Tekijänpalkkio voidaan määritellä myyntimäärien perusteella progressiivisesti nousevaksi. Palkkioprosentin korotukset motivoivat tekijää pyrkimyksissään kirjoittaa mahdollisimman onnistunut teos, ja hänen on kohtuullista saada osuutensa siitä, jos teos ylittää sille asetetut myyntiodotukset. Jokaisesta myydystä teoskappaleesta kertyvä taloudellinen hyöty kasvaa myös suhteellisesti mitä enemmän teosta on myyty. Teoksen voidaan tavallisesti katsoa täyttäneen tietyt myynnilliset tavoitteet, kun ensipainos on myyty loppuun. Tässä vaiheessa tekijänpalkkiota olisi perusteltua korottaa muutamalla prosenttiyksiköllä. Palkkioprosenttia on kohtuullista korottaa myös toisen kerran, mikäli teos myy tämänkin jälkeen hyvin. Sähköisissä julkaisuissa tekijänpalkkion progressio voi olla huomattavakin, sillä lisämyynti ei aiheuta kustantajalle lainkaan lisäkuluja, kuten paino- tai toimituskuluja. Tällöin voidaan puhua jopa kymmenien prosenttiyksikköjen korotuksista. Sovittaessa progressiivisesti nousevasta tekijänpalkkiosta, on tärkeää sopia korotusten rajat realistisiksi siten, että tekijän on mahdollista saada myös korotettua tekijänpalkkiota. Tekijän on hyvä käydä kustantajan kanssa keskustelua myyntiodotuksista ennen progression rajoista sopimista. Rajat vaihtelevat luonnollisesti tapauskohtaisesti. Tekijänpalkkion ennakko Tietty osa tekijänpalkkiosta maksetaan tekijälle usein ennakkona. Tekijänoikeuslaki ei edellytä ennakon maksamista. Yhdistyksemme suosittelee, että sopimuksen allekirjoituksen yhteydessä maksettaisiin neljäsosa ja käsikirjoituksen luovutuksen yhteydessä tai viimeistään kirjan ilmestyessä toinen neljäsosa teoksen ensimmäisen painoksen arvioidusta tekijänpalkkiosta. Ennakko voidaan sopia vähennettäväksi8 teoksen myynnin mukaan kertyvästä tekijänpalkkiosta. Mikäli ennakon vähentämisestä ei sovita, ennakko voidaan katsoa korvaukseksi kirjan tekemisestä, minkä lisäksi maksetaan lyhentämättömänä kustannussopimuksessa sovittu tekijänpalkkio. Vaikka kirjan myynnin mukaan laskettava tekijänpalkkio ei ylittäisi maksetun ennakon määrää, tekijä saa pitää ennakkona saamansa palkkion osuuden (ns. taattu ennakko eli takuuennakko). Vaikka kustannussopimuksessa ei olisikaan käytetty ilmaisua taattu ennakko tai takuuennakko, tämä menettely pätee silti, sillä sitä voidaan pitää kustannusalalla vallitsevana käytäntönä. Tekijä saa pitää saamansa ennakon myös siinä tapauksessa, että kustantaja ei jostakin syystä julkaisekaan teosta. Mikäli ennakon maksamisesta ei sovita, tekijän kannalta on tärkeää sopia kohtuullisen lyhyeksi aika, jonka kuluessa kustantaja on velvollinen julkaisemaan teoksen. Näin varsinaisen tekijänpalkkion maksamisen aloittaminenkaan ei veny kohtuuttoman pitkälle. Tekijänpalkkiolaskelma ja palkkion suorittaminen Edellisen vuoden myyntiin perustuvan tekijänpalkkion maksuajankohdaksi sovitaan usein kustannussopimuksissa jokin maaliskuun ja toukokuun välinen ajankohta. Nykyisin kustantajalla olisi teknisesti valmius suorittaa tilitykset aikaisemminkin, joten tekijä ja kustantaja voivat hyvin sopia myös aikaisemmasta tilitysajankohdasta. Mikäli sopimuksessa ei ole mainintaa tilityksen suorittamisesta, tekijänoikeuslain 35 tulee sovellettavaksi. Sen mukaan kustantajan tulee yhdeksän kuukauden kuluessa tilitysvuoden päättymisestä toimittaa tekijälle tilitys, josta ilmenevät vuoden aikana tapahtunut myynti sekä painoksen jäännösmäärä vuoden vaihteessa. Tekijän kannalta tieto jäljellä olevien teoskappaleiden määrästä on usein myös olennainen, jotta hän voi tarvittaessa neuvotella kustantajan kanssa uusintapainoksen ottamisesta. Tekijänpalkkiolaskelma kannattaa tarkistaa huolella ja mikäli tekijä havaitsee siinä jotain epäselvää, kannattaa viipymättä ottaa yhteys kustantajaan. Palkkiolaskelman oikeellisuuden selvittäminen Tekijänpalkkion oikeellisuus on luonnollisesti tekijän kannalta olennainen asia. Tästä syystä tekijällä tuleekin olla oikeus selvittää palkkiolaskelman oikeellisuus. Mikäli tekijä epäilee, että palkkiolaskelmassa on virhe, hänen tulee olla yhteydessä kustantajaan ja pyytää tätä tarkistamaan laskelma. Mikäli kustantaja havaitsee virheen, tämän tulee oikaista se mahdollisimman pian. Asia selviää yleensä näin. Mikäli tekijä ja kustantaja eivät kuitenkaan pääse yhteisymmärrykseen, tekijällä on oikeus omalla kustannuksellaan selvittää palkkiolaskelman oikeellisuus nimeämänsä tilintarkastajan avulla. Mikäli palkkiolaskelmassa ilmenee virhe tällaisen selvityksen perusteella, selvityksen kustannukset tulevat kuitenkin kustantajan vastattaviksi. Tämän lisäksi kustantaja on tietenkin velvollinen korjaamaan virheen ja tilittämään tekijälle oikean palkkiosumman.9 Teoksen markkinointi Kustantaja päättää yleensä teoksen markkinointitoimenpiteistä. Kustantaja vastaa markkinoinnista aiheutuvista kustannuksista. Tämä on yksi perustelu sille, miksi kustantajalle jää niin iso osa teoksen arvonlisäverottomasta myyntitulosta. Markkinoinnin vaatima kova työ ja siitä aiheutuvat kustannukset saavat tekijän usein kääntymään kaupallisen kustantajan puoleen. Kustannusalalla on käytäntönä, että kustantaja voi jakaa teoksen ilmais- ja arvostelukappaleita markkinoidakseen kyseistä teosta. Teoksen ilmaiskappaleiden jakaminen ei kuitenkaan ole sallittua kustantajan muun liiketoiminnan edistämiseksi. Tekijän kannattaa neuvotteluissaan kustantajan kanssa selvittää, mitä teoksen markkinointi pitää sisällään. Tekijän on hyvä olla tietoinen yhtäältä kustantajan odotuksista häntä kohtaan ja toisaalta siitä, minkälaisia markkinointikeinoja kustantajalla on käytettävissään ja minkälaisia markkinointitoimenpiteitä teokselle on mahdollisesti suunniteltu. Markkinointia koskevia ehtoja ei välttämättä tarvitse kirjata kustannussopimukseen, mutta niistä on hyvä keskustella kustantajan kanssa. Mikäli tekijän edellytetään osallistuvan huomattavalla panostuksella teoksensa markkinoimiseen, esimerkiksi osallistumalla markkinointikiertueelle, hänelle tulee suorittaa tästä erillinen korvaus. Tästä on hyvä sopia kustannussopimuksessa. Vapaakappaleet Yhdistyksemme suosituksen mukaan tekijän tulisi saada 30 vapaakappaletta painettuna kirjana julkaistun teoksen ensimmäisestä painoksesta ja 10 vapaakappaletta kustakin seuraavasta painoksesta. Sähköisestä julkaisusta tekijän tulisi saada 5 10 kappaletta käyttö-, lataus- tai lukuoikeuksia, samoin äänikirjasta. Tarvepainatuksena julkaistusta teoksesta tekijän tulisi saada vähintään yksi vapaakappale. Mikäli teoksella on useampia tekijöitä, vapaakappaleita voidaan antaa yksittäiselle tekijälle edellä mainittuja suosituksia pienempi määrä. Vapaakappaleiden määrästä on hyvä sopia kustannussopimuksessa. Vapaakappaleiden määrä ei yleensä ole kustantajalle kynnyskysymys sopimusta solmittaessa. Oikeus hankkia omaa teosta alennettuun hintaan Kustannussopimuksessa on usein kannattavaa sopia tekijän mahdollisuudesta hankkia omaa teosta kustantajalta huomattavalla alennuksella. Alennusprosentiksi sovitaan tavallisesti prosenttia. Omien teosten hankkiminen on erittäin kannattavaa, jos tekijä esimerkiksi kiertää luennoimassa oman teoksensa aihepiiristä ja voi näissä yhteyksissä yrityksensä kautta myydä teoksiaan. Omaa teosta hankkimalla tekijälle tarjoutuu mahdollisuus saada huomattavaakin lisätuloa normaalin tekijänpalkkion lisäksi. Tekijän itsensä hankkimista teoskappaleista tulee luonnollisesti suorittaa myös normaali tekijänpalkkio.10 Jäännöserä Sopimuksessa voi olla perusteltua sopia jäännöserän hävittämisessä noudatettavista menettelytavoista. Jäännöserän hävittämisestä sovitaan siltä varalta, että teoksella ei ole enää merkittävää myyntiä tai kustannussopimuksessa määritelty aika teoksen viimeisimmän painoksen ilmestymisestä on kulunut umpeen. Alan käytännön mukaisesti tekijällä on usein ensisijainen oikeus lunastaa jäännöserä teoksen valmistuskustannuksia vastaan. Tekijän kannalta on myös keskeistä, että sopimukseen kirjataan lauseke, jonka mukaan sopimus katsotaan purkautuneeksi osapuolten välillä ja kaikki oikeudet palautuneeksi tekijälle välittömästi sen jälkeen, kun kustantaja on päättänyt hävittää teoksen jäännöserän. Tämä antaa tekijälle mahdollisuuden julkaista teos välittömästi muussa yhteydessä tai toisen kustantajan toimesta. Käännösoikeudet Kustannussopimusta solmittaessa kannattaa harkita, luovuttaako tekijä kustantajalle myös oikeuden välittää teoksen käännösoikeuksia. Suomalaisen kirjallisuuden kääntäminen on vähäistä, ja kustantajilla on usein omien kontaktiensa avulla paras mahdollisuus onnistua käännösoikeuksien edelleen välittämisessä. Tekijä voi luonnollisesti säilyttää myös itsellään oikeuden luovuttaa teoksen käännösoikeuksia kolmannelle taholle. Kustannussopimuksessa ei tarvitse sopia mitään teoksen käännösoikeuksista. Silloin oikeus käännösoikeuksien edelleen luovuttamiseen on tekijällä. Mikäli sekä tekijällä että kustantajalla on yhteyksiä ulkomaisiin kustantajiin voi olla perusteltua sopia, että tekijällä ja kustantajalla on molemmilla oikeus sopia käännösoikeuksien edelleen luovuttamisesta. Tällöin puhutaan rinnakkaisesta oikeudesta käännösoikeuksien edelleen luovuttamiseen. Mikäli kustantajalla on oikeus välittää käännösoikeuksia edelleen, tekijällä on oikeus saada osuus myytyjen käännösoikeuksien tuotosta. Kustantaja neuvottelee kolmannen osapuolen (toinen kotimainen kustantaja tai ulkomainen kustantaja) kanssa siitä, minkälaisin ehdoin käännösoikeudet myydään. Kolmas osapuoli tilittää käännösoikeuksista sovitun maksun kustantajalle, joka puolestaan maksaa tekijälle tulevan osuuden. Yhdistyksen suosituksen mukaan tekijän tulisi saada 75 % ja kustantajan 25 % käännösoikeuksien myynnistä tulevasta tuotosta. Tekijän onkin perusteltua saada tietää, millaisilla ehdoilla käännösoikeudet on siirretty, jotta hän voi varmistua saamansa palkkio-osuuden oikeellisuudesta. Käännösoikeuksien tuottona tekijälle kuuluva palkkio-osuus tulee tilittää muutaman kuukauden kuluessa siitä, kun kustantaja on saanut maksun käännösoikeuksista. Käännösoikeustilityksen yhdistämistä muuhun vuosittaiseen tekijänpalkkiotilitykseen ei pidetä suositeltavana, jotta tilityksen maksuajankohta ei turhaan venyisi pitkälle seuraavaan vuoteen. Oikeuksien edelleen luovuttaminen Tekijänoikeuslain 28 :n mukaan se, jolle tekijänoikeus on luovutettu, ei saa luovuttaa saamaansa oikeutta toiselle, ellei toisin ole sovittu. Näin ollen kustantajalla, jolle on luovutettu oikeus julkaista teos, ei ole ilman11 erillistä sopimusta oikeutta luovuttaa esimerkiksi käännösoikeuksia ulkomaiselle kustantajalle. Tekijän kannalta onkin luonnollista, että hänellä säilyy määräysvalta teoksen taloudelliseen hyödyntämiseen, eikä kustantaja voi luovuttaa saamiaan oikeuksia edelleen. Käyttöoikeuksien edelleen luovuttamisesta tulee aina neuvotella tekijän kanssa. Tekijänoikeudet voivat tekijänoikeuslain mukaan siirtyä kustantajalta edelleen ainoastaan kustannusliikkeen tai sen osan luovutuksen yhteydessä, mistä kirjataan usein maininta myös kustannussopimukseen. Teoksen muuttaminen Tekijänoikeuslain 28 :n mukaan se, jolle tekijänoikeus on luovutettu, ei saa muuttaa teosta, ellei toisin ole sovittu. Kustantaja ei siis saa tehdä tekijän luovuttamaan käsikirjoitukseen muutoksia, ellei toisin sovita. Muuttamiskielto koskee lähtökohtaisesti kaikkia teokseen tehtäviä muutoksia. Kustantajalla on kuitenkin oikeus suorittaa käsikirjoituksen tavanomainen kielellinen ja asiatarkistus kustannusalalla noudatettavan hyvän tavan mukaisesti. Toisinaan joudutaan arvioimaan sitä, mikä on tavanomaista kustannustoimitustyötä ja mikä puolestaan teoksen kiellettyä muuttamista. Yleensä kustannustoimittajan tekemät muutokset ja korjaukset ovat luonteeltaan teknisiä ja kielenhuollollisia eivätkä teoksen muuttamista tekijänoikeuslain 28 :n kieltämällä tavalla. Tekijällä on viimekädessä oikeus määrätä teoksestaan ja siitä, voidaanko muutettu teos saattaa yleisön saataville. Kustantajalla on oikeus tehdä erilaisten julkaisumuotojen edellyttämiä muutoksia, esimerkiksi muuttaa aineiston tallennusmuotoa. Teoksen luonnetta ei kuitenkaan saa muuttaa, ellei tekijän kanssa sovita tästä erikseen. Oikeus määrätä teoksen muuttamisesta tämän lainkohdan mukaan on osa tekijän taloudellisia yksinoikeuksia ja hän voi halutessaan luovuttaa oikeuden edelleen esimerkiksi kustantajalle. Tästä on pidettävä erillään tekijän moraalisten oikeuksien loukkaaminen muuttamalla teosta tekijän kirjallista tai taiteellista arvoa loukkaavalla tavalla tai saattamalla teos yleisön saataville tekijää tällä tavoin loukkaavassa muodossa tai yhteydessä. Näitä moraalisia oikeuksia tekijä ei voi luovuttaa. Kilpailukielto Tekijänoikeuslain 37 :n mukaan tekijä ei saa uudelleen julkaista teosta siinä muodossa ja sillä tavoin kuin sopimuksessa on tarkoitettu ennen kuin painos tai painokset, joihin kustantajalla on oikeus, on myyty loppuun. Lain mukaan saman aineiston julkaiseminen tekijän itsensä tai toisen kustantajan toimesta on sallittua heti, kun painos tai painokset on loppuunmyyty. Kustannussopimuksissa tekijän oikeuksia rajoitetaan yleensä huomattavasti lain säännöstä enemmän. Kustannussopimuksissa on hyvin tavallista sopia, että tekijä ei saa julkaista sopimuksen voimassa ollessa teosta, jonka voidaan katsoa kilpailevan sopimuksessa tarkoitetun teoksen kanssa. Mikäli tekijä hyödyntää12 toisessa teoksessa vain vähäisiä osia aiemmin julkaistusta teoksestaan tai käyttää uudessa teoksessaan samaa rakennetta tai ryhmittelyä, tätä ei voida pitää kilpailukiellon vastaisena kilpailevana teoksena. On myös otettava huomioon, etteivät ideat, ajatukset ja tieto nauti tekijänoikeussuojaa. Tekijän on syytä tarkastaa, ettei kilpailukieltolauseketta ole määritelty niin laajaksi, että se rajoittaa hänen mahdollisuuksiaan hyödyntää luomaansa teosta taloudellisesti niissä yhteyksissä, joihin liittyviä julkaisuoikeuksia hän ei ole sopimuksella halunnut luovuttaa edelleen. Mikäli kustannussopimuksessa on sovittu, että eri julkaisumuotojen kustannusoikeudet palautuvat tekijälle erikseen, tekijällä on oikeus hyödyntää teosta palautuneiden julkaisumuotojen edellyttämässä laajuudessa kilpailukiellon sitä estämättä. Kilpailukiellon ja oikeuksien palautumisen välinen yhteys kannattaa huomioida. Mikäli oikeudet jäävät lähes käyttämättöminä kustantajalle, tämä voi aiheuttaa ongelman kilpailukiellon näkökulmasta. Kilpailukielto sitoo tekijää yleensä koko sopimuksen voimassaoloajan, joten jos kustannusoikeudet ovat edelleen kustantajalla ja sopimus voimassa, tekijä ei ehkä voi kirjoittaa uudestaan ydinosaamisaiheestaan, vaikka aiemmalle teokselle ei enää aiheutuisi uudesta kilpailevasta teoksesta minkäänlaista taloudellista haittaa. Pahimmassa tapauksessa tekijä sitoutuu kustantajaan koko tekijänoikeuden voimassaoloajaksi eli 70 vuodeksi tekijän kuolemasta. Tekijän kannattaa varmistaa kustantajalta, mitä tämä tarkoittaa kilpailukieltoehdolla ja tarpeen vaatiessa pyytää rajaamaan sitä niin, ettei ehto rajoita esimerkiksi hänen oikeuttaan käyttää teoksen osia pitämissään koulutuksissa tai muuten tarpeettomasti rajoita hänen oikeuttaan hyödyntää ammattitaitoaan. Kustannusoikeuksien palautuminen Tekijän sopimuksella kustantajalle luovuttamat oikeudet ovat kustantajalla useissa tapauksissa ilman, että kustantaja enää hyödyntää teosta taloudellisesti. Joillakin tekijöillä tällaisia teoksia saattaa olla kymmeniä. Tekijän kannattaa näissä tapauksissa pyytää oikeudet kustantajalta takaisin. Näin tekijällä on mahdollisuus hyödyntää teosta (käsikirjoitus, artikkeli, osateos) taas uudelleen haluamallaan tavalla. Joskus hän voi hyötyä tästä myös taloudellisesti: teoksen voi laittaa esimerkiksi verkkosivuille myyntiin tai osan siitä voi julkaista artikkelina aikakauslehdessä. Painetun teoksen oikeuksien palautuminen Jos teos on loppuunmyyty ja kustantajalla on oikeus ottaa teoksesta uusintapainos, kustantajalla on tekijänoikeuslain mukaan tekijän pyynnöstä yksi vuosi aikaa ottaa teoksesta uusi painos. Jollei kustantaja käytä tätä oikeuttaan määräajassa, kustannussopimus purkautuu ja teoksen taloudelliset tekijänoikeudet palautuvat takaisin tekijälle ilman eri toimenpiteitä. Tekijänoikeuslain säännös on tahdonvaltainen eli kustannussopimuksessa voidaan sopia myös toisin, esimerkiksi lyhyemmästä ajasta, jonka puitteissa13 kustantajan tulee ottaa uusintapainos. Oikeudet eivät palaudu tekijälle, jos kustantaja päättää pyynnön jälkeen ottaa teoksesta uuden painoksen. Tällöin teos tulee jälleen saataville ja myyntiin kummankin osapuolen etujen mukaisesti. Teos katsotaan loppuunmyydyksi luonnollisesti silloin, kun painos on tosiasiallisesti myyty loppuun. Joissain tilanteissa teos voidaan katsoa loppuunmyydyksi jo aiemmin. Mikäli kustantajalla on varastossaan teosta vain muutama kappale eikä teos tosiasiassa enää ole yleisön saatavilla, se voidaan katsoa loppuunmyydyksi. Jotta tekijä tietää teoksensa myynnistä ja voi siten tehokkaasti valvoa oikeuksiaan, hänen kannattaa seurata tilityslaskelmissa näkyviä myynti- ja varastomääriä. Tarvittaessa kustantajalta voi myös erikseen pyytää tietoa siitä, kuinka paljon teosta on vielä myymättä ja onko kustantajalla aikomus ottaa teoksesta uusintapainos. Painettuna ja sähköisenä julkaistun teoksen oikeuksien palautuminen Mikäli teos on julkaistu sekä painettuna että sähköisenä tai ainoastaan sähköisenä julkaisuna, oikeuksien palautuminen ei voi olla sidottu pelkästään siihen, että teos on loppuunmyyty eikä enää yleisön saatavilla. sillä sähköisiä teoksia kun on mahdollista pitää ainakin näennäisesti yleisön saatavilla loputtomiin. Sähköisten julkaisujen saatavilla pitäminen on kustantajalle lähes ilmaista, eikä teoksen markkinointiin välttämättä ole erityistä kannustinta. Mikäli sähköisen julkaisun oikeuksien palautumisesta ei ole sovittu kustannussopimuksessa selkeästi, oikeudet voivat jäädä makaamaan kustantajalle tämän pitäessä teosta saatavilla esimerkiksi verkkokaupassa. Yhdistyksemme suosittelee, että kustannussopimuksiin kirjataan sopimusehto, jonka mukaan sähköisen julkaisun oikeuksien palautuminen on sidottu esimerkiksi teoksen myyntimääriin. Mikäli teosta ei ole vuoden aikana myyty ollenkaan tai sitä on myyty vain muutama kymmenen kappaletta, tekijällä tulisi olla oikeus pyytää kustannusoikeuksia takaisin itselleen. Tekijä voisi tällöin tarjota teosta aktiivisemmalle kustantajalle, siitä voisi painaa omakustanteen tai sen voisi julkaista verkossa kaikkien luettavaksi, vaikka ilmaiseksi. Oikeuksien jääminen lähes käyttämättöminä kustantajalle voi aiheuttaa ongelman myös kilpailukiellon osalta. Kilpailukielto sitoo tekijää yleensä koko sopimuksen voimassaoloajan: jos kustannusoikeudet ovat edelleen kustantajalla ja sopimus voimassa, tekijä ei ehkä voi kirjoittaa uudestaan bravuuriaiheestaan, vaikka aiemmalle teokselle ei enää aiheutuisi uudesta kilpailevasta teoksesta minkäänlaista taloudellista haittaa. Pahimmassa tapauksessa tekijä sitoutuu kustantajaan koko tekijänoikeuden voimassaoloajaksi eli 70 vuodeksi tekijän kuolemasta.14 Kustannussopimuksen purkaminen Sekä tekijällä että kustantajalla on oikeus purkaa sopimus, mikäli toinen osapuoli rikkoo olennaisesti tämän sopimuksen ehtoja. Purkaminen lakkauttaa sopimuksen välittömästi. Sopimuksen purkautuessa kaikki tekijän luovuttamat oikeudet palautuvat tekijälle ja hän on vapaa käyttämään niitä haluamallaan tavalla eli esimerkiksi tarjoamaan käsikirjoitusta toiselle kustantajalle tai käyttämään teoksen osaa muulla tavalla tai muussa teoksessa. Mikäli kustannussopimus purkautuu kustantajasta johtuvasta syystä, tekijällä on oikeus pitää siihen mennessä saamansa palkkio. Tämä voi purkamisajankohdasta riippuen sisältää tekijänpalkkion ennakon lisäksi myös mitä tahansa kertakorvauksia tai myynnin mukaisia palkkioita, joita tekijä on teoksestaan kustantajalta saanut. Näissä tilanteissa tekijällä voi olla oikeus saada myös vahingonkorvausta, jos tekijä voi näyttää kustantajan menettelyn aiheuttaneen hänelle vahinkoa. Tällaista vahinkoa voi olla esimerkiksi saamatta jäänyt rojaltitulo. Oikeus purkaa sopimus tämän sopimuskohdan perusteella edellyttää olennaista sopimusrikkomusta. Olennaisena sopimusrikkomuksena voidaan pitää esimerkiksi sitä, ettei kustantaja laisinkaan huolehdi velvollisuudestaan saattaa teos kirjakauppalevitykseen ja muuhun vähittäiskauppalevitykseen eikä korjaa laiminlyöntiään. Kustannussopimuksen irtisanominen Sekä tekijällä että kustantajalla on oikeus irtisanoa kustannussopimus. Sopimuksen irtisanominen eroaa purkamisesta kahdella tavalla: sitä ei tarvitse perustella mitenkään (ellei näin ole sovittu) ja sopimus päättyy vasta irtisanomisajan jälkeen. Kun irtisanomisaika on päättynyt, kaikki tekijän luovuttamat oikeudet palautuvat tekijälle ja hän on vapaa käyttämään niitä haluamallaan tavalla eli esimerkiksi tarjoamaan käsikirjoitusta toiselle kustantajalle, julkaisemaan teoksen muussa julkaisumuodossa tai käyttämään teoksen osaa jossakin muussa teoksessa. Erimielisyyksien ratkaiseminen Kustannussopimuksissa tarjotaan joskus välimiesmenettelyä erimielisyyksien ratkaisemiseen. Tähän ei tulisi suostua. Mikäli tekijä ja kustantaja eivät pysty ratkaisemaan sopimukseen liittyvää ristiriitaa neuvottelemalla vaan joudutaan menemään oikeuteen, oikea paikka oikeudenkäynnille on Helsingin käräjäoikeus. Näytä lisää
AB AB C. Oppikirjojen kirjoittamisesta. Suomen tietokirjailijat ry:n tietopaketti aloitteleville oppikirjantekijöille
ABC AB AB C Oppikirjojen kirjoittamisesta Suomen tietokirjailijat ry:n tietopaketti aloitteleville oppikirjantekijöille Tervetuloa oppikirjailijoiden joukkoon! Tässä julkaisussa kerromme lyhyesti asioista, Lisätiedot 5 Tietotekniikkaoikeus
77 5 Tietotekniikkaoikeus Olli Pitkänen, Arto Lindfors, Sami Pauni, Sari Kela ja Teemu Soininen 5.1 Oikeudet tietokoneohjelmistoihin 1 Laadittaessa ohjelmistoja koskevia sopimuksia tai vaikkapa arvioitaessa Lisätiedot Esa Rosendahl IT2000 TIETOTEKNIIKKA-ALAN YLEISTEN SOPIMUSEHTOJEN SOVELTAMINEN ASIAKKAAN NÄKÖKULMASTA
Esa Rosendahl IT2000 TIETOTEKNIIKKA-ALAN YLEISTEN SOPIMUSEHTOJEN SOVELTAMINEN ASIAKKAAN NÄKÖKULMASTA Tiivistelmä Tekijä: Esa Rosendahl Työn nimi: IT2000 tietotekniikka-alan yleisten sopimusehtojen soveltaminen Lisätiedot Free-sopimuksen ABC VIESTINTÄTYÖNANTAJAT VTA ry SUOMEN JOURNALISTILIITTO ry
Free-sopimuksen ABC VIESTINTÄTYÖNANTAJAT VTA ry SUOMEN JOURNALISTILIITTO ry LUKIJALLE Freelancerit ovat lehtitaloille merkittävä erityisosaamista edustava voimavara, jonka merkitys on muuttuvassa mediamaailmassa Lisätiedot a) onko Paula Herrasen ja WSOY:n välillä tehtyä sopimusta pidettävä kustannussopimuksena,
TEKIJÄNOIKEUSNEUVOSTO LAUSUNTO 2005:13 Hakija Asia Paula Herranen Kustannussopimus Annettu 19.10.2005 LAUSUNTOPYYNTÖ Tekijänoikeusneuvostolle esitetyt kysymykset Hakija Paula Herranen, asiamiehenään AA Lisätiedot Valokuvaan liittyviä säädöksiä
Valokuvaan liittyviä säädöksiä Valokuvaan liittyvät lakiasiat löytyvät lähinnä tekijänoikeuslaista sekä yksityisyyttä, rauhaa ja kunnian loukkauksia käsittelevistä pykälistä. Tähän on kerätty valokuvan Lisätiedot VIRHEVASTUU JA TAKUU KULUTUSTAVARAN KAUPASSA
VIRHEVASTUU JA TAKUU KULUTUSTAVARAN KAUPASSA Tässä ohjeessa käydään läpi virhevastuuta ja takuuta koskevat periaatteet. Virhevastuuta koskevat säännökset on määritelty kuluttajansuojalain 5 luvussa ja Lisätiedot OMA KIRJANI BoD :N KAUTTA TIETOA KIRJAILIJOILLE
OMA KIRJANI BoD :N KAUTTA TIETOA KIRJAILIJOILLE OLEN OLLUT INNOSTUNUT KIRJOITTAMISESTA JO PITKÄÄN, NYT SAIN JULKAISTUA OMAN KIRJANI WWW.BoD.FI 2/ HYVÄ KIRJAILIJA, BoD tarjoaa sinulle mahdollisuuden toteuttaa Lisätiedot Mitä tulikaan sovittua? Yksityisyydensuoja internetpalveluiden sopimuksissa
Mitä tulikaan sovittua? Yksityisyydensuoja internetpalveluiden sopimuksissa 28.10.2014 Sisällysluettelo 1 Taustaa... 3 1.1 Internetin palveluista... 3 1.2 Sopimuksen syntyminen... 3 1.3 Internetpalvelusopimuksen Lisätiedot Tekijänoikeuden. loukkaukset. Tekijänoikeuden tiedotus- ja valvontakeskus ry
Tekijänoikeuden loukkaukset Tekijänoikeuden tiedotus- ja valvontakeskus ry Sisällys 1. Tekijänoikeuden pääpiirteet 3 Tekijänoikeuden syntyminen 3 Tekijänoikeuden sisältö 4 Lähioikeudet 6 Kansainvälinen Lisätiedot Julkisten hankintojen yleiset sopimusehdot palveluhankinnoissa JYSE 2014 PALVELUT
Julkisten hankintojen yleiset sopimusehdot palveluhankinnoissa Heinäkuu 2014 Sisältö Saatteeksi...3 ehtojen soveltamisessa erityisesti huomioitavia asioita...5 Julkisten palveluhankintojen yleiset sopimusehdot Lisätiedot Kuntaliiton tekijänoikeusselvitys
Kuntaliiton tekijänoikeusselvitys Ville Rantanen Helsinki 2003 1. Johdanto 1.1. Tutkimuksen tavoite Informaatio on nykyään tärkeä vaurauden lähde. Oikeudesta tietoon taistellaan hankkimalla erilaisia immateriaalioikeuksia. Lisätiedot Valokuvaajan uusi tekijänoikeusopas 2006
Valokuvaajan uusi tekijänoikeusopas 2006 Finnfoto Musta Taide Helsinki Suomen Valokuvajärjestöjen Keskusliitto Finnfoto ry Laivurinkatu 39, 00150 Helsinki toimisto@finnfotory.fi http://www.finnfotory.fi/ Lisätiedot VIRHEVASTUU JA TAKUU KULUTUSTAVARAN KAUPASSA
VIRHEVASTUU JA TAKUU KULUTUSTAVARAN KAUPASSA Tässä ohjeessa käydään läpi virhevastuuta ja takuuta koskevat periaatteet. Virhevastuuta koskevat säännökset on määritelty kuluttajansuojalain 5 luvussa ja Lisätiedot Palveluiden yleiset sopimusehdot yrityksille ja yhteisöille
Palveluiden yleiset sopimusehdot yrityksille ja yhteisöille EHDOT 1 (13) KAISANET OY YLEISET SOPIMUSEHDOT YRITYKSILLE JA YHTEISÖILLE 1. SOVELTAMINEN 1.1. Näitä yleisiä sopimusehtoja sovelletaan toimittajan Lisätiedot Oma kirjani BoD :n. Olen ollut innostunut kirjoittamisesta jo pitkään, nyt sain julkaistua oman kirjani. www.bod.fi
Oma kirjani BoD :n kautta Tietoa kirjailijoille Olen ollut innostunut kirjoittamisesta jo pitkään, nyt sain julkaistua oman kirjani. www.bod.fi 2 / Lehdistöpalautetta BoD :sta Hyvin moni suomalainen kirjoittaa Lisätiedot KAUPAN KESKUSLIITTO KESKUSKAUPPAKAMARI SUOMEN SUORAMARKKINOINTILIITTO TIETOTEKNIIKAN JA TIETOLIIKENTEEN KESKUSLIITTO, FICOM RY
KAUPAN KESKUSLIITTO KESKUSKAUPPAKAMARI SUOMEN SUORAMARKKINOINTILIITTO TIETOTEKNIIKAN JA TIETOLIIKENTEEN KESKUSLIITTO, FICOM RY 1 Voimaantulopäivä: 1.12.2002 SÄHKÖISEN KULUTTAJAKAUPAN KÄYTÄNNESÄÄNNÖT 1. Lisätiedot NASDAQ OMX Helsinki. Yhtenäiset tiedottamissäännöt
NASDAQ OMX Helsinki Yhtenäiset tiedottamissäännöt 1. syyskuuta 2011 Sisällysluettelo SISÄLLYSLUETTELO... 2 JOHDANTO... 3 1 TIEDONANTOVELVOLLISUUTTA KOSKEVAT YLEISET SÄÄNNÖKSET... 3 1.1 YLEISSÄÄNNÖS... Lisätiedot OHJE HYVÄSTÄ VÄLITYSTAVASTA 5.6.2012
OHJE HYVÄSTÄ VÄLITYSTAVASTA 1 HYVÄN VÄLITYSTAVAN OHJE Hyvän välitystavan ohje julkaistaan 16.9.2008 pidettävässä lehdistötilaisuudessa, jolloin se astuu voimaan. Ohjeen työstämiseen ovat osallistuneet Lisätiedot Liite 1. Yleiset sopimusehdot sivu 1/8
Palvelun ehdot [N:o] 1 (15) Palvelun ehdot Palvelun ehdot 2 (15) konsernin ehdot palveluille Näitä Konsernin Palvelun ehtoja sovelletaan konserniin kuuluvan yhtiön ( Asiakas ) hankkiessa palveluita hankintasopimuksessa Lisätiedot TEM raportteja 26/2011
TEM raportteja 26/2011 Tekijänoikeuksien arvonmääritys Petteri Huvio, Diges ry Pia Naarajärvi, Beach House Consulting Tuomas Anttonen, Ekonomi Innovaatio-osasto Raportti kuu 2011 2 Tekijänoikeuksien arvonmääritys Lisätiedot ENERGIATEOLLISUUS RY:N SUOSITTELEMAT SÄHKÖNTOIMITUSEHDOT
ENERGIATEOLLISUUS RY:N SUOSITTELEMAT SÄHKÖNTOIMITUSEHDOT 1 SÄHKÖNTOIMITUSEHDOT 1.11.2010 ALKAEN A. YLEISTÄ, SÄHKÖNTOIMITUSSOPIMUKSEN TEKEMINEN JA PALVELUN EDELLYTYKSET... 3 1 Soveltamisala ja määritelmiä... Lisätiedot Sähköntoimitusehdot STE 10
Energiateollisuus ry:n suosittelemat SÄHKÖNTOIMITUSEHDOT STE 2010 www.lahtienergia.fi Sisällys: A. Yleistä, sähköntoimitussopimuksen tekeminen ja palvelun edellytykset B. Mittaus, laskutus ja sähkötoimituksen Lisätiedot YRITYKSET & YHTEISÖT 1(5) 01.01.2012 SOPIMUSEHDOT 1. YLEISTÄ 2. MÄÄRITELMÄT 3. SOPIMUKSEN SYNTYMINEN 4. TOIMITUS
1(5) 01.01.2012 SOPIMUSEHDOT YRITYKSET & YHTEISÖT TELEYRITYKSEN PALVELUIDEN YLEISET SOPIMUSEHDOT YRITYKSILLE JA YHTEISÖILLE 1. YLEISTÄ Näitä ehtoja sovelletaan Teleyrityksen palveluiden toimituksiin yritys- Lisätiedot Sähköntoimitusehdot STE 2010 Voimassa. 1.7.2010 alkaen
Sähköntoimitusehdot STE 2010 Voimassa 1.7.2010 alkaen Sähköntoimitusehdot STE 2010 Sisällys: A. Yleistä, sähköntoimitussopimuksen tekeminen ja palvelun edellytykset B. Mittaus, laskutus ja sähkötoimituksen Lisätiedot 5. Työn johtaminen 15 Kuka johtaa työn tekemistä? 15 Jos työhön kuuluu matkustamista, kuka päättää matkalle lähdöstä? 15